**Kreditning to‘liq qiymati  
\_\_\_\_\_\_\_\_\_\_\_\_\_\_\_\_\_\_\_\_ *(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)***

**Mikroqarz shartnomasi №\_\_\_\_\_\_**

\_\_\_\_\_\_\_\_\_\_\_\_\_\_\_sh. **\_\_\_\_\_\_\_\_\_\_\_\_\_** yil

Bundan buyon shartnoma matnida “Bank” deb yuritiluvchi “Biznesni rivojlantirish banki” ATB nomidan Nizom hamda Ishonchnoma asosida ish yurituvchi Bankning **"BIZNESNI RIVOJLANTIRISH BANKI" ATB \_\_\_\_\_\_\_\_\_\_\_\_\_\_\_\_\_\_\_** boshlig‘i/boshqaruvchisi \_\_\_\_\_\_\_\_\_\_\_\_\_\_\_\_\_\_ bir tomondan hamda bundan buyon matnda “Qarz oluvchi” deb yuritiluvchi \_\_\_\_\_\_\_\_\_\_\_\_\_\_\_\_-yilda (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) tomonidan berilgan \_\_\_\_\_\_\_\_\_\_\_\_\_\_\_\_ raqamli pasport (ID karta raqami) yoki pasport o‘rnini bosuvchi hujjat)ga ega bo‘lgan fuqaro **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ikkinchi tomondan, ushbu shartnomani quyidagilar haqida tuzdilar:

1. **SHARTNOMA PREDMETI**
   1. Bank Qarz oluvchiga mazkur shartnomada ko‘rsatib o‘tilgan miqdorda va shartlar asosida pul mablag‘lari (keyingi o‘rinlarda – mikroqarz) berish majburiyatini, Qarz oluvchi esa olingan mikroqarz mablag‘larini belgilangan muddatda qaytarish va mikroqarzdan foydalanganligi uchun foizlar to‘lash majburiyatini oladi.
2. **MIKROQARZ** **SHARTLARI**
   1. Mikroqarz summasi: \_\_\_\_\_\_\_\_\_\_\_\_\_\_\_\_\_\_\_\_\_\_ *(\_\_\_\_\_\_\_\_\_\_\_\_\_\_\_\_\_\_\_\_\_ so'm, 00 tiyin)* so‘m.
   2. Mikroqarzdan foydalanish muddati: 36 *( o'ttiz olti)* oy.
   3. Mikroqarz bo‘yicha asosiy qarz va foizlar mazkur shartnomaning 1-ilovasiga asosan Differensial to‘lov usulida to‘lanadi.
   4. Mikroqarz bo‘yicha yillik foiz stavkasi: \_\_\_ *(\_\_\_\_\_\_\_\_\_\_\_\_\_\_\_\_\_)* foiz.
   5. Foiz stavkasi: o‘zgarmas;
   6. Foizlarni to‘lash muddati: har oyning \_\_\_\_\_ sanasida.
   7. Kreditning maqsadi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(biznes rejadagi maqsad to‘liq yozilsin)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Qarz oluvchiga ushbu mahsulot orqali mikroqarz mablag‘lari ajratilgandan so‘ng, tegishli Mahalla bankiri tomonidan mazkur mikroqarz mablag‘ining maqsadli ishlatilganligi o‘rganilishi va tegishli dalolatnoma rasmiylashtirilishi lozim. Bunda, mikroqaz mablag‘i maqsadsiz ishlatilgan hollarda, ushbu mikroqarzning foiz stavkasi bankning amaldagi “Mikroqarz” mahsuloti foiz stavkasiga o‘zgartiriladi va resurs manbasi bankning o‘z mablag‘i manbasiga o‘zgartiriladi.

1. **TOMONLARNING HUQUQ VA MAJBURIYATLARI**
   1. **Bankning majburiyatlari:**
      1. Qarz oluvchiga mazkur shartnomada ko‘rsatilgan miqdorda va shartlarda mikroqarz ajratish.
      2. Ajratilgan mikroqarzni hisoblash uchun Qarz oluvchiga ssuda hisobvarag‘ini ochish.
      3. Qarz oluvchini Bank tomonidan ajratilgan mikroqarzni muddatidan oldin undirish asoslari va sabablari haqida xabardor qilish.
   2. **Qarz oluvchining majburiyatlari:**
      1. Mikroqarz va unga hisoblangan foizlarni mazkur shartnomada belgilangan muddatlarda va miqdorda to‘lab borish, ushbu shartnoma shartlarini lozim darajada bajarish.
      2. Mikroqarzdan foydalanish jarayonida muddatlilik, qaytarishlilik, to‘lovlilik, maqsadlilik va ta’minlanganlik talablariga rioya qilish.
      3. Ish joyi, yashash manzili, familiyasi, ismi o‘zgarganda yoki boshqa holatlar mazkur shartnoma shartlarini bajarishga xalaqit bersa, 10 kun muddat ichida Bankni yozma ravishda tegishli hujjatlarni ilova qilgan holda xabardor qilish.
      4. **Qarz oluvchi quyidagilarni tasdiqlaydi va kafolatlaydi:**

**a)** Mikroqarzni rasmiylashtirish va olish uchun Bankka taqdim etilgan/etiladigan barcha hujjat va ma’lumotlar, ularni taqdim etish vaqtida haqiqiy va ishonchli hisoblanadi;

**b)** Ushbu shartnoma bo‘yicha mikroqarz mablag’lari o‘z muddatida to‘lanmaganda, uning so‘ndirilishi yuzasidan amaliy yordam so‘rab, qarz oluvchining ish joyi, yashash joyidagi MFYga va yaqin qarindoshlariga Bank tomonidan yozma murojaat qilinishiga o‘z roziligini beradi hamda bu holat bank sirini oshkor qilish deb hisoblanmaydi;

**v)** Qarz oluvchining ushbu shartnoma bo‘yicha majburiyatlarini bajarishdan bosh tortishi, Qarz oluvchining mazkur shartnoma hamda O‘zbekiston Respublikasining amaldagi qonunchiligida belgilangan javobgarligini keltirib chiqaradi.

**3.2.5.** Qarz oluvchi quyidagilarni tasdiqlaydi va o‘z roziligini beradi:

a) To‘lov grafigi bo‘yicha to‘lov kunidan 1 kun oldin mikroqarz to‘lovi haqida ogohlantiruvchi SMS xabar jo‘natilishi;

b) SMS xabar yuborish uchun taqdim etilgan mobil telefon raqami o‘zgarganda ushbu o‘zgarish haqida bankni xabardor qilish va yangi mobil telefon raqamini bankka taqdim etishni;

v) Qarz oluvchi mobil telefon raqami o‘zgarganligi haqida bankni o‘z vaqtida ogohlantirmaganligi sababli kelib chiqadigan ya’ni, SMS xabar bankka berilgan dastlabki telefon raqamidan yangi foydalanuvchiga yuborilganligi oqibatida yuzaga kelishi mumkin bo‘lgan holatlar uchun javobgar bo‘lishi mumkinligini;

g) Mazkur mikroqarz shartnomasi yuzasidan vujudga keladigan mikroqarz (asosiy qarz, mikroqarz qoldig‘iga hisoblangan foiz, yuqori foiz va boshqalar) qoplash uchun uning nomiga ochilgan bank kartasidan akseptsiz ravishda yechib olinishiga;

d) Qarz oluvchi tomonidan to‘lov jadvalidan ortiqcha to‘langan pul mablag‘lari mikroqarzning asosiy qarzini so‘ndirishga yo‘naltirilishiga rozilik beradi.

**3.2.6**. Qarz oluvchi kredit tarixini shakllantirish uchun zarur bo‘lgan ma’lumotlarni Kredit axborotining davlat reyestri va kredit byurosiga taqdim etilishiga/olinishiga o‘z roziligini beradi, bu holat bank sirini oshkor qilish deb hisoblanmaydi.

* 1. **Bankning huquqlari:**
     1. Quyidagi hollarda shartnoma amalda bo‘lgan davrda mikroqarzni berishdan butunlay yoki qisman bosh tortish mumkin:
* Qarz oluvchining to‘lovga layoqatsizlik holatlari aniqlanganda;
* Qarz oluvchi tomonidan mikroqarz qaytarilishining ta’minoti belgilangan tartibda taqdim etilmaganda;
* ushbu shartnoma bo‘yicha Qarz oluvchi o‘z majburiyatlarini bajarmaganda yoki lozim darajada bajarmaganda;
* shartnoma imzolangandan keyin taqdim etilgan mikroqarzning qaytarilishiga ta’sir ko‘rsatuvchi ma’lumotlarning haqiqiy emasligi aniqlanganda;
* ushbu shartnoma bo‘yicha Bankning mikroqarz ajratish majburiyati kuchga kirganidan so‘ng, Qarz oluvchi tomonidan mikroqarzdan 1 oydan ko‘p muddat davomida foydalanilmaganda.
  + 1. Kreditlash jarayonida ajratilgan mikroqarzga tegishli bo‘lgan holatlarni (kreditga layoqatliligi va boshqalar) tahlil qilish va mikroqarz mablag‘i maqsadli ishlatilganligini o‘rganish.
    2. Mikroqaz mablag‘i maqsadsiz ishlatilgan hollarda, ushbu mikroqarzning foiz stavkasini bir tomonlama bankning amaldagi “Mikroqarz” mahsuloti foiz stavkasiga o‘zgartirish.
    3. Quyidagi hollarda Qarz oluvchini bundan buyon kreditlashni to‘xtatish va foizlarni hamda mikroqarz bo‘yicha asosiy qarzni muddatidan oldin, jumladan undiruvni mikroqarz ta’minoti va Qarz oluvchining ish haqi va unga tenglashtirilgan to‘lovlari, bank plastik kartasi hamda boshqa hisobvaraqlarida turgan pul mablag‘lariga qaratish orqali undirish:

**a)** Qarz oluvchi tomonidan mazkur mikroqarz shartnomasida belgilangan har qanday to‘lov majburiyatlari bajarilmagan hollarda;

**b)** Qarz oluvchi tomonidan Bankka mikroqarz hujjatlari rasmiylashtirilayotganda taqdim etilgan ma’lumotlarning haqiqiy emasligi aniqlanganda;

**v)** ajratilgan mikroqarzning qaytarilishi turli sabablarga ko‘ra ta’minlanmagan bo‘lib qolgan hollarda, shuningdek mikroqarz qaytarilishiga salbiy ta’sir ko‘rsatuvchi mazkur shartnomada ko‘zda tutilgan boshqa majburiyatlar bajarilmaganda.

Bunday hollarda Bank oldindan 15 kun avval Qarz oluvchini ogohlantiradi, ammo Qarz oluvchining Bank tomonidan ogohlantirilmaganligi Bankni bundan buyon kreditlashni to‘xtatish va foizlarni hamda mikroqarz bo‘yicha asosiy qarzni muddatidan oldin undirishga bo‘lgan huquqiga o‘z ta’sirini ko‘rsatmaydi.

* 1. **Qarz oluvchining huquqlari:**
     1. Mikroqarz mablag‘lari ajratilguniga qadar, mikroqarz olishdan bepul asosda voz kechish.
     2. Mikroqarzni muddatidan oldin qaytarish.
     3. Mikroqarz bo‘yicha Bankdan ma’lumotlar olish.

1. **HISOB-KITOBLAR TARTIBI**
   1. Mazkur shartnomada ko‘rsatilgan shartlar asosida Bank Qarz oluvchining bank kartasiga mikroqarzni o‘tkazib beradi.
   2. Qarz oluvchi berilgan mikroqarz uchun foizlarni Bankka mazkur shartnomada belgilangan muddatda va miqdorda to‘laydi.
   3. Mikroqarzdan foydalanganlik uchun foizlar har kuni Bank tomonidan hisoblab boriladi.
   4. Qarzdordan mikroqarzning joriy to‘lovi uchun mikroqarzni (qarzni) qaytarish jadvalida belgilangan summaga nisbatan ko‘p mablag‘ kelib tushsa, u holda bank kelib tushgan mablag‘ning ortiqcha qismini Qarz oluvchining mikroqarzining (qarzning) asosiy qarzini so‘ndirishga yo‘naltiradi.

Agar, mikroqarzni qaytarish jadvali rasmiylashtirilgandan so‘ng mikroqarz bo‘yicha moliyalashtirishni boshlash muddatlari yoki shartnomada ko‘zda tutilgan o‘zgaruvchan foiz stavkasi o‘zgarishi, mikroqarz shartnomasining shartlari tomonlar o‘rtasida qayta ko‘rib chiqilishi (shu jumladan, mikroqarzning restrukturizatsiya qilinishi), qarz oluvchi tomonidan mikroqarz qisman muddatidan oldin so‘ndirilishi munosabati bilan mikroqarz bo‘yicha to‘lovlarni amalga oshirish sanalari va muddatlari yoki oraliq mikroqarz to‘lovlarining miqdorlari o‘zgarganda bank va mijoz o‘rtasida tuziladigan qo‘shimcha kelishuv asosida mikroqarzni qaytarish jadvali yangidan rasmiylashtiriladi.

Bunda, mikroqarzni qaytarish jadvali yangidan rasmiylashtirilishi bilan undan oldin mavjud bo‘lgan mikroqarzni qaytarish jadvali o‘z kuchini yo‘qotadi.

* 1. Qarz oluvchi shartnoma shartlariga asosan ajratilgan mikroqarzni hamda u bo‘yicha hisoblangan foizlarni naqd pulda yoki naqd pulsiz shaklida, ish haqi va unga tenglashtirilgan to‘lovlar hamda bank kartalari orqali amalga oshiradi. Avval yuqori foiz stavkasi, muddatida to‘lanmagan foizlar, asosiy qarz bo‘yicha muddati kelgan to‘lovlar, hisoblangan foizlar, Qarz oluvchining boshqa majburiyatlari so‘ndiriladi.
  2. Agar amalga oshirilgan to‘lov summasi qarz oluvchining kredit bo‘yicha majburiyatlarni bajarish uchun yetarli bo‘lmasa, O’zbekiston Respublikasi Fuqarolik kodeksining 248-moddasining ikkinchi qismiga muvofiq qarz oluvchining qarzi quyidagi navbatda qoplanadi:

1) asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;

2) joriy davr uchun hisoblangan foizlar va joriy davr uchun asosiy qarz bo‘yicha qarzdorlik;

3) neustoyka (jarima, penya);

4) Kreditorning qarzdorlikni uzish bilan bog‘liq bo‘lgan boshqa xarajatlari.

* 1. Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag‘larini Fuqarolik kodeksining 783-moddasiga asosan, Qarz oluvchining hisobvarag‘ida (ya’ni, ish haqi va unga tenglashtirilgan to‘lovlari, bank kartasi hamda boshqa hisobvaraqlarida) turgan pul mablag‘larini to‘lov talabnomasi yoki memorial order orqali so‘zsiz tartibda Qarz oluvchining roziligisiz yechib olish orqali mikroqarzni qoplashga haqli.

1. **MIKROQARZ QAYTARILISHINING TA’MINLANISHI**
   1. Mazkur shartnoma asosida ajratilgan mikroqarz Imkonning \_\_\_\_\_\_\_\_\_\_\_\_\_\_\_\_\_\_ *(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)* so‘m miqdoridagi sug‘urta polisibilan ta’minlanadi.
   2. Bankning ushbu shartnoma bo‘yicha majburiyati (mikroqarz ajratish) va Qarz oluvchining mazkur shartnoma bo‘yicha belgilangan majburiyatlari to‘liq bajarilgandan so‘ng, shuningdek mikroqarz olish uchun taqdim etiladigan barcha hujjatlar, xususan mikroqarz qaytarilishining ta’minlanishini belgilovchi hujjatlar belgilangan tartibda to‘liq rasmiylashtirilgandan va u Bank tomonidan olingandan so‘ng kuchga kiradi.
2. **TOMONLARNING JAVOBGARLIGI**
   1. Qarz oluvchi tomonidan asosiy qarzni qaytarish muddati kechiktirilganda (muddati o‘tgan mikroqarz), Qarz oluvchi Bankka butun kechiktirilgan davr uchun shartnomada belgilangan foiz stavkasining 1,5 baravar oshirilgan miqdorida yuqori foiz to‘laydi.
   2. Bank tomonidan mikroqarz mablag‘ini ajratish kechiktirilganida, Bank Qarz oluvchiga kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 10 foizdan oshmagan miqdorda penya to‘laydi.
   3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining   
      10 foizidan oshmagan miqdorda penya to‘laydi.
   4. Tomonlarning yuqori foiz yoki penyalar to‘lashi taraflarni shartnoma shartlarini bajarish majburiyatidan ozod qilmaydi.
3. **NIZOLARNI HAL ETISH TARTIBI**
   1. Tomonlar ushbu shartnoma yuzasidan kelib chiqishi mumkin bo‘lgan kelishmovchilik va nizolarni muzokara va maslahatlar yo‘li bilan hal qiladilar.
   2. Nizolarni sudgacha hal qilishda talabnoma yuborish tartibiga amal qilinadi. Qarz oluvchi (qo‘shimcha qarzdor, kafil) kredit shartnomasi bo‘yicha kreditning asosiy summasini qaytarish va (yoki) foizlarni to‘lash muddatlarini buzganda, Bank Qarz oluvchining bankka ma’lum bo‘lgan manziliga pochta orqali (yoki mavjud elektron manziliga) nizoni sudgacha hal qilish yuzasidan o‘z talabnomasini yuboradi.

Bank kredit shartnomasi bo‘yicha muddatida to‘lanmagan qarzdorlik mavjudligi haqidagi talabnomani kredit ta’minoti egalariga, kafil va qushimcha qarzdorlarga ham yuborishi mumkin.

Bank yo‘llaydigan talabnomada bank nomi va uni identifikatsiyalash uchun yetarli ma’lumotlar, talabnoma rasmiylashtirilgan sanadagi joriy qarzi miqdori va tarkibi, qarzni to‘lash muddati 10 (o‘n) kun, talabnomada ko‘rsatilgan muddatgacha iste’molchi o‘z majburiyatlarini bajarmasligi oqibatlari, kredit shartnomasi bo‘yicha o‘z majburiyatlarini buzganligi uchun neustoyka (jarima, penya) qo‘llanilishi va ularning natijasida iste’molchining xarajatlari summasi oshishi ehtimolini bildirib, nizoni sudgacha hal qilish bo‘yicha bankka murojaat qilish lozimligi ko‘rsatiladi.

Talabnoma yuborilgan (pochtaga topshirilgan) kundan boshlab 10 kun ichida Qarz oluvchi (qo‘shimcha qarzdor, kafil) unda ko‘rsatilgan talablarni lozim darajada bajarmaganda, Bank tegishli talab bilan sudga da’vo ariza bilan murojaat qilishga haqli.

Bunda Bank talabnomadagi summani yoki o‘z tanloviga ko‘ra da’vo ariza rasmiylashtirilayotgan sanadagi mavjud qarzdorliklarni undirish bo‘yicha sudga da’vo ariza (ariza) kiritishga haqli bo‘ladi.

* 1. Agarda ko‘rsatib o‘tilgan kelishmovchilik va nizolar muzokaralar yo‘li bilan hal etilmasa, ular O‘zbekiston Respublikasining amaldagi qonunchiligiga asosan "BIZNESNI RIVOJLANTIRISH BANKI" ATB \_\_\_\_\_\_\_\_\_\_\_\_\_\_\_\_\_\_\_\_\_\_ joylashgan joydagi sudda ko‘rib chiqiladi.

1. **FORS-MAJOR HOLATLARI**
   1. Agar shartnoma imzolangandan so‘ng, taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur Shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar.

Bunda taraflarning hech biri, ajratilgan mikroqarzni qaytarish bo‘yicha majburiyatdan tashqari, ko‘rilishi mumkin bo‘lgan zararlarni qoplashni talab qilishga haqli bo‘lmaydi.

* 1. Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari, hukumat va davlat organlarining aktlari.
  2. Taraflar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
  3. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi.

**9. KORRUPSIYAGA QARSHI SHARTLAR**

**9.1.** Taraflar ushbu shartnoma bo‘yicha o‘z majburiyatlarini bajarayotganda ularning har biri o‘z faoliyatida korrupsion harakatlarni to‘liq taqiqlash va har qanday shaklda yordam (bevosita yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa)talablariga amal qiladilar.

**9.2**. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning mansabdor shaxslari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini kafolatlaydi.

**9.3.** Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart.

Yozma xabarnomalar “Biznesni rivojlantirish banki” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplayens ishonch liniyasi” kanallari **(tel:78 150-59-95, veb sayt [www.brb.uz](http://www.brb.uz), Telegram messenjer @BRB\_ANTIKOR\_BOT (email: [antikor@brb.uz](mailto:antikor@brb.uz))** orqali amalga oshiriladi.

**9.4.** Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf shartnomani bir taraflama qisman yoki to‘liq bekor qilishga haqli.

**9.5**. Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlangan dalolatnomada belgilangan muddat va miqdorda amalga oshiriladi.

**10. BOSHQA SHARTLAR**

* 1. Mazkur shartnoma imzolangan vaqtdan boshlab kuchga kiradi va tomonlar o‘z majburiyatlarini to‘liq bajargunlariga qadar amal qiladi.
  2. Ushbu shartnoma shartlarini o‘zgartirish yoki uni bekor qilish qo‘shimcha kelishuv tuzish orqali amalga oshiriladi.

Mazkur shartnomaga kiritiladigan har bir o‘zgartirish va qo‘shimchalar yozma ravishda tuzilib, tomonlar imzolaganidan so‘ng haqiqiy hisoblanadi. Barcha o‘zgartirish, qo‘shimchalar va ilovalar mazkur shartnomaning ajralmas qismi bo‘lib hisoblanadi.

Mazkur shartnomaga nisbatan Bankning ichki me’yoriy hujjatlarida belgilangan qoidalari qo‘llaniladi va u qarz oluvchi uchun majburiy yuridik kuchga ega bo‘ladi.

* 1. Ushbu shartnoma bekor qilinishida Qarz oluvchi mikroqarz bo‘yicha asosiy qarz va hisoblangan foizlarni to‘liq qaytarishi shart.
  2. Ushbu shartnomada ko‘zda tutilmagan, u bilan bog‘liq bo‘lgan barcha munosabatlar O‘zbekiston Respublikasining amaldagi qonunchiligi bilan tartibga solinadi.
  3. Tomonlarning manzillari o‘zgargan hollarda 10 (o‘n) kun muddat ichida albatta bir-birlarini yozma ravishda xabardor qilishlari shart.
  4. Qarz oluvchi, jismoniy shaxsga taalluqli bo‘lgan yoki uni identifikatsiya qilish imkonini beradigan axborotlarni-/ma’lumotlarni Bank tomonidan uchinchi shaxslarga berilishiga yoki ulardan foydalanishiga o‘z roziligini beradi.
  5. Mazkur shartnoma tomonlarning har biri uchun bir xil yuridik kuchga ega bo‘lgan   
     2 (ikki) nusxada tuzildi.

1. **TOMONLARNING YURIDIK MANZILLARI VA IMZOLARI**

|  |  |
| --- | --- |
| **Bank** | **Qarz oluvchi** |
| "BIZNESNI RIVOJLANTIRISH BANKI" ATB \_\_\_\_\_\_\_\_\_\_\_\_\_\_\_\_\_ |  |
| **Manzil:** | **Manzil:** |
| **MFO:** 01037  **STIR:** 206 916 313 | **Pasport ma'lumotlari:** |
|  | **Telefon:** |
| Bank boshqaruvchisi:  Imzo \_\_\_\_\_\_\_\_\_\_\_\_\_  M.Oʻ.  **«\_\_\_» \_\_\_\_\_\_\_\_\_\_ 2025 y.** | Imzo \_\_\_\_\_\_\_\_\_\_  **«\_\_\_» \_\_\_\_\_\_\_\_\_\_ 2025 y.** |